Diari Oficial de la Generalitat Valenciana


Sumari del DOGV 1901, del 11-11-1992 (1992/826346)

ORDRE de 20 d'octubre de 1992, de la Conselleria d'Administració Pública, per la qual homologa la constitució i els estatuts de la Mancomunitat per a Serveis de Benestar Social de l'Énova, Manuel, la Pobla Llarga, Rafelguaraf i San Juan de Énova.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/10/20/(2)/dof/vci/html**

### Dades del document

Número de DOGV
:   1901

Data del DOGV
:   11-11-1992

Secció del DOGV
:   DISPOSICIONS GENERALS

Número del document
:   1992/826346


Data del document
:   20-10-1992

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

Ordre de 20 d'octubre de 1992, de la Conselleria d'Administració Pública, per la qual homologa la constitució i els estatuts de la Mancomunitat per a Serveis de Benestar Social de l'Enova, Manuel, la Pobla Llarga, Rafelguaraf i San Juan de Enova.  
Els municipis de l'Enova, Manuel, la Pobla Llarga, Rafelguaraf i San Juan de Enova, de València, fent ús de la facultat que els confereix l'article 44, paràgraf 1, de la Llei 7/1985, de 2 d'abril, Reguladora de les Bases de Règim Local, van tramitar l'expedient per a aprovar la constitució i els estatuts de la Mancomunitat per a Serveis de Benestar Social de l'Enova, Manuel, la Pobla Llarga, Rafelguaraf i San Juan de Enova.  
Tramesos l'expedient tramitat i els estatuts aprovats a aquesta conselleria, s'ha observat que compleixen en tots els seus termes la legislació vigent, sense haver-s'hi advertit cap infracció a l'ordenament jurídic, menyscapte de les competències d'aquesta comunitat autònoma ni interferència en el seu exercici.  
Per tant, tenint en compte el que disposa el Reial Decret 695/1979, de 13 de febrer, de transferències de competències, en relació amb el Decret de la Presidència de la Generalitat 10/1985, de 21 de juny,  
ORDENE  
Article únic  
Homologar la constitució de la Mancomunitat per a Serveis de Benestar Social de l'Enova, Manuel, la Pobla Llarga, Rafelguaraf i San Juan de Enova i també els seus estatuts, reproduïts en annex a aquesta ordre, per haver-se acreditat la legalitat de les actuacions i haver sorgit, per tant, una entitat local amb personalitat jurídica pròpia.  
València, 20 d'octubre de 1992.  
El Conseller d?Administració Pública,   
EMERIT BONO I MARTINEZ  
ANNEX  
Estatuts de la Mancomunitat dels Municipis de l?Enova, Manuel, la Pobla Llarga, Rafelguaraf i San Juan de Enova  
CAPITOL I   
Disposicions generals  
Article primer  
1. Els municipis de l?Enova, Manuel, la Pobla Llarga, Rafelguaraf i San Juan de Enova, es constitueixen en mancomunitat amb personalitat i capacitat jurídica per al compliment dels fins que es determinen en l'article 5 d'aquests estatuts. Formen l?àmbit territorial de l?entitat els respectius termes municipals.  
2. Després de constituïda la mancomunitat, podran adherir-s'hi, per procediment similar al de la seua constitució, els ajuntaments interessats que complesquen les condicions previstes en els estatuts i que assumesquen les obligacions que determinen aquests.  
3. Per a les adhesions, la Comissió Gestora de la mancomunitat haurà d'emetre informe favorable.  
4. Mitjançant tràmits anàlegs, podrà separar-se de la mancomunitat qualsevol dels ajuntaments que la integren, encara que hauran d'estar al corrent de les seues aportacions econòmiques fins a la conclusió de l?exercici en què es produesca l?efectiva separació.  
5. En cas de separació, l'informe de la Comissió Gestora no tindrà caràcter vinculant.  
6. Si es produeix la separació de la mancomunitat d'un o de diversos municipis, aquest o aquests queden obligats durant un termini de cinc anys, comptadors des de la comunicació a la mancomunitat del seu desig de separar-se, a fer front a les càrregues que, en cas de dissolució d'aquesta, hagen de prorratejar-se entre els municipis associats, sempre que les càrregues siguen conseqüència de serveis, activitats o obres realitzades per la mancomunitat i acordades abans de la comunicació de la separació. El prorrateig es farà en proporció al temps en què els esmentats serveis, activitats o obres hagen pogut beneficiar o ser utilitzats pels municipis, i també a les seues quotes d?aportacions econòmiques.  
Article segon  
La mancomunitat es denominarà: «Mancomunitat per a Serveis de Benestar Social de l?Enova, Manuel, la Pobla Llarga, Rafelguaraf i San Juan de Enova»; i els òrgans de govern i administració es trobaran situats al municipi on residesca el president, i tindrà com a domicili social i lloc de reunió la cosa consistorial.  
CAPITOL II   
Organs de govern i administració  
Article tercer  
1. Els òrgans de govern de la mancomunitat són: el President, el Vice-president, la Comissió Gestora i la Comissió de Comptes.  
2. La Comissió Gestora estarà integrada per un vocal, representant de cadascun dels municipis associats, i el secretari.  
Els vocals, titulars i suplents, seran designats pels plens dels respectius ajuntaments.  
3. La Comissió Gestora elegirà d'entre els seus membres el President i el Vice-president que el substituesca en cas de vacant, absència o malaltia. Per destituir-lo caldrà l'acord adoptat amb el quòrum establert per l'article 47.3 de la Llei 7/1985, de 2 d'abril.  
4. La Comissió de Comptes estarà integrada per un membre de cadascun dels ajuntaments associats designats expressament pel ple de les seues respectives corporacions.  
Article quart  
1. Les funcions de secretaria i d'intervenció seran exercides per un funcionari amb habilitació de caràcter nacional, nomenat de conformitat amb el que disposa l?ordenament jurídic vigent. Fins que es cree la placa, aquestes funcions les farà qualsevol dels secretaris interventors que exercesquen als municipis associats, després del seu nomenament per la Comissió Gestora.  
2. Per al desenvolupament de les seues funcions, la mancomunitat, mitjançant la Comissió Gestora, ha d?aprovar anualment, per mitjà del seu pressupost, la plantilla que ha d'incloure tots els llocs de treball reservats a personal funcionari de carrera i personal laboral.  
3. La Comissió Gestora haurà de determinar els lloes de treball reservats a funcionaris, d?acord amb les normes reguladores del personal al servei dels ens locals, i també l'abast de la seua dedicació i forma de provisió en el cas que el lloc de treball es compartesca amb el d'algun ajuntament, procurant que en aquests casos siguen funcionaris o personal dels municipis associats.  
CAPITOL III   
Fins i competències de la mancomunitat  
Article cinquè  
Seran fins de la mancomunitat la creació i el manteniment de serveis assistencials i de benestar social que interessen als municipis membres.  
Article sisè  
1. Competeix a la mancomunitat, en l?àmbit dels seus fins propis, la gestió íntegra dels serveis i la realització de les obres necessàries.  
2. Els acords de la Comissió Gestora en l?establiment i localització dels serveis i obres meritades obligaran els ajuntaments i veïns dels municipis associats.  
CAPITOL IV   
Recursos econòmics  
Article setè  
1. Per a la realització dels seus fins, la mancomunitat disposarà dels següents recursos:  
a) Ingressos procedents del seu patrimoni i uns altres de dret privat, com són els rendiments o els productes de qualsevol naturalesa derivats del seu patrimoni, i també les adquisicions a títol d'herència, llegat o donació.  
b) Taxes i preus públics per la prestació de serveis o la realització d'activitats de la seua competència.  
c) Subvencions i altres ingressos de dret públic acceptats per la mancomunitat.  
d) Contribucions especials per l'execució d'obres o per l'establiment o ampliació de serveis de la seua competència.  
e) El producte d'operacions de crèdit.  
f) Aportacions dels municipis que integren la mancomunitat en proporció al nombre d'habitants segons l?última renovació del padró.  
2. La percepció de taxes, preus públics i contribucions especials podrà efectuar-se bé directament dels deutors, bé mitjançant l'assignació de quotes als municipis associats, els quals, si escau, podran repercutir-les als seus propis veïns deutors.  
3. En cas de no pagar l'aportació municipal, la Comissió Gestora, després de l'audiència de la corporació interessada, podrà percebre les quotes no pagades directament del Ministeri d'Economia i Hisenda, a càrrec de les liquidacions de la participació en els tributs de l'estat que corresponguen al municipi afectat.  
Article vuitè  
Serà d'aplicació a la mancomunitat el que dispose la Llei d'Hisendes locals respecte dels ingressos enumerats en l'article anterior.  
Article novè   
La Comissió Gestora formarà anualment un pressupost, d'acord amb les disposicions de la Llei d'Hisendes Locals.  
CAPITOL V   
Funcionament i règim jurídic  
Article deu  
1. El govern i l'administració de la mancomunitat correspon a la Comissió Gestora integrada pel President i els vocals representants dels municipis associats.  
2. Per al compliment dels fins concrets de la mancomunitat, la Comissió Gestora té les atribucions que analògicament corresponen al ple respecte dels ajuntaments i les que li siguen d?aplicació.  
3. En la Comissió Gestora regirà el sistema de vot ponderat. A cada municipi se li atribueix un nombre de vots equivalent al quocient que resulta de dividir el nombre d'habitants de dret del municipi de menor població. Les fraccions superiors a 0,5 s?arrodoniran per excés.  
Per a calcular el nombre de vots es prendrà la xifra que resulte de l?última renovació del padró aprovada definitivament.  
4. Cada vocal representant dels ajuntaments tindrà veu i vot en la Comissió Gestora i el President dirimirà els empats amb el vot de qualitat.  
5. Els regidors designats com a vocals suplents substituiran els titulars en cas de vacant, absència o malaltia. La substitució del vocal que tinga la condició de President de la mancomunitat pel seu suplent, sols ho serà com a vocal i en cap cas en la de President.  
Article onze  
1. El President de la mancomunitat exerceix la seua representació, dirigeix l'administració, li correspon la superior direcció, inspecció i impuls dels serveis i obres que es fan, exercint les facultats de caràcter econòmic i aplicadores de sancions, i, en general, les facultats de la mancomunitat que analògicament corresponen als alcaldes respecte dels ajuntaments.  
2. El Vice-president substitueix el President amb les mateixes facultats que aquest en cas de vacant, absència o malaltia.  
Article dotze  
1. Correspon a la Comissió de Comptes l?examen, estudi i informe dels comptes anuals de la mancomunitat.  
2. Per a l'exercici adequat de les funcions, la comissió pot requerir, mitjançant el President, la documentació complementària que considere necessària i la presència dels membres i els funcionaris de la mancomunitat especialment relacionats amb els comptes que es realitzen.  
3. Les competències de la Comissió de Comptes s'entenen sense perjudici de les que corresponen al tribunal de comptes, d'acord amb la seua legislació específica.  
4. També regirà en les sessions de la Comissió de Comptes el sistema de vot ponderat que es regula en l'article 10.3 d'aquests estatuts.  
Article tretze  
1. El règim de sessions, l'adopció d'acords, la tramitació d'expedients i la comptabilitat s'adaptaran al que disposen les lleis vigents en matèria de règim local per als ajuntaments.  
2. Perquè la Comissió Gestora o la de Comptes puguen celebrar vàlidament sessió caldrà que concórreguen almenys tres vocals el vot ponderat dels quals represente com a mínim la majoria del nombre total de vots.  
3. La periodicitat de les sessions de la Comissió Gestora serà determinada per la mateixa comissió en sessió constitutiva.  
Article catorze  
Són drets i deures dels municipis:  
a) Participar en la gestió de la mancomunitat d?acord amb el que disposen els estatuts i beneficiar-se de l'activitat i serveis que aquesta desenvolupe.  
b) Rebre informació directa dels assumptes que siguen del seu interès.  
c) Presentar propostes d'actuació en l?àmbit de les matèries de competència municipal.  
d) Contribuir, mitjançant les prestacions econòmiques establertes pels estatuts i la Comissió Gestora, a l?exercici de les competències de la mancomunitat.  
e) Consultar la documentació dels arxius i el registre de la mancomunitat.  
f) Intervenir en les sessions de la Comissió Gestora amb veu i vot, mitjançant els seus representants legítims i en els supòsits específics que determinen els estatuts.  
CAPITOL VI   
Termini de vigència, modificació i dissolució de la mancomunitat  
Article quinze  
La mancomunitat es constitueix amb durada indefinida, atès el caràcter permanent dels seus fins.  
Article setze  
Els estatuts poden ser modificats amb el mateix procediment previst per a la seua elaboració i aprovació. Si la modificació afecta els fins de la mancomunitat cal adoptar, com a requisit previ, l'acord inicial de tots els ajuntaments adoptat per majoria simple.  
Article disset  
La mancomunitat podrà dissoldre?s:  
a) Per acord de la Comissió Gestora, ratificat pels ajuntaments dels municipis que la integren.  
b) Per acord del Consell de Ministres, en els termes establerts en l'article 61 de la Llei 7/1985, de 2 d'abril, reguladora de les Bases de Règim Local.  
Article divuit  
En dissoldre?s la mancomunitat, revertiran als ajuntaments els béns d'aquesta en proporció a les respectives aportacions, i també les càrregues que resulten, tot això d'acord amb l'article 1.6 d'aquests estatuts.


Còpia Permalink ELI